Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo

1 priedas

**TARPTAUTINIO BAKALAUREATO DIPLOMO PROGRAMOS BAIGIAMŲJŲ EGZAMINŲ ĮVERTINIMŲ IR BRANDOS EGZAMINŲ ĮVERTINIMŲ ATITIKMENYS**

1. Tarptautinio bakalaureato diplomo (toliau – TBD) programos baigiamųjų egzaminų įvertinimų ir brandos egzaminų įvertinimų atitikmenų nustatyme išskiriami šie dalykų lygiai: aukštesnysis lygis (santrumpa iš anglų kalbos *Higher Level*; toliau – *HL*) ir standartinis lygis (santrumpa iš anglų kalbos *Standart Level*; toliau – SL).

2. Nustatyti šie TBD programos dalykų atitikmenys dalykams, iš kurių sudaromas konkursinis balas Lietuvoje:

| TBD programos dalykai | Dalykai, iš kurių sudaromas konkursinis balas Lietuvoje |
| --- | --- |
| Grupės numeris | Grupės pavadinimas ir atitikmuo anglų kalba | Dalyko pavadinimas arba apibūdinimas ir atitikmuo anglų kalba | Brandos egzaminas | Metinis pažymys |
| 1 | Kalba A (*Language A: Literature*) | Gimtoji kalba | Lietuvių kalba ir literatūra | Lietuvių kalba ir literatūra arba gimtoji kalba |
| 2 | Užsienio kalba (*Language acquisition*) | Užsienio kalbos: šiuolaikinės (*Language Ab Initio*, *Language B, Language A2*) ir klasikinės (*Latin, Classical Greek*) | Užsienio kalba | Užsienio kalba |
| 3 | Individai ir visuomenė (*Individuals and Societies*) | Istorija (*History, History of Islamic World*) | Istorija arba geografija | Istorija arba geografija |
| *Globalioji politika (Global politics)* |
| Geografija (*Geography*) |
| Ekonomika (*Economics*) |
| Filosofija (*Philosophy*) |
| Psichologija (*Psychology*) |
| Socialinė ir kultūrinė antropologija (*Social and Cultural Anthropology*) |
| Verslas ir organizavimas (*Business and Management*) |
| Informacinės technologijos globalioje visuomenėje (*Information Technology in a Global Society*) |
| Pasaulio religijos (*World Religions*) |
| 4 | Gamtos /eksperimentiniai mokslai (*Experimental Sciences*) | Biologija (*Biology*) | Biologija | Biologija |
| Chemija (*Chemistry*) | Chemija | Chemija |
| Fizika (*Physics*) | Fizika | Fizika |
| Integruotas gamtos mokslų kursas (*Nature of Science*) | Fizika (jei stojama į aplinkotyros krypties studijų programas | Fizika |
| Aplinkos sistemos (*Environmental Systems*) | Biologija (jei stojama į aplinkotyros krypties studijų programas | Biologija |
| Aplinkos sistemos ir visuomenės (*Environmental Systems and Societies*) | – | Biologija |
| Dizaino technologijos (*Design Technology*) | – | – |
| Kompiuterių mokslas (*Computer Science*) | Informacinės technologijos | Informacinės technologijos |
| 5 | Matematikos mokslai (*Mathematics)* | Matematika (*Mathematics*) | Matematika | Matematika |
| Matematikos metodai (*Mathematical Methods*) |
| Matematikos studijos (*Mathematical Studies*) |
| Teorinė matematika (*Further Mathematics*) |
| 6 | Menai (*The Arts*) | Dailė (*Visual Arts*) | – | – |
| Menai | Menai | Menai |
| Muzika (*Music*) | Muzikologija | – |
| Teatras (*Theatre*) | – | – |
| Literatūra ir menas (*Literature and Performance*) | – | – |
| Šokis (*Dance*) | – | – |
| Kinas (*Film*) | – | – |
| Kiti privalomi dalykai | Centriniai programos komponentai (*Core Subjects*) | Kūryba, sportas ir visuomenei naudingas darbas (*Creativity, Action, Service,* santrumpa anglų kalba – *CAS*) | – | Bendroji kūno kultūra |

3. Nustatyti šie TBD programos baigiamųjų egzaminų įvertinimų atitikmenys valstybinių brandos egzaminų įvertinimams:

|  |  |  |
| --- | --- | --- |
| TBD programos dalyko HL įvertinimas | Valstybinio brandos egzamino pasiekimų lygis | Valstybinio brandos egzamino įvertinimas |
| 7 | Aukštesnysis pasiekimų lygis | 100 |
| 6 | 95 |
| 5 | Pagrindinis pasiekimų lygis | 85 |
| 4 | 68 |
| 3 | 36 |
| 2 | Patenkinamas pasiekimų lygis | 21 |
| 1 | Nepatenkinamas pasiekimų lygis | nėra atitikmens |

|  |  |  |
| --- | --- | --- |
| TBD programos dalyko SLįvertinimas(išskyrus užsienio kalbą (*Language Ab Initio*) ir matematikos studijas (*Mathematical Studies*)) | Valstybinio brandos egzamino pasiekimų lygis | Valstybinio brandos egzamino įvertinimas |
| 7 | Aukštesnysis pasiekimų lygis | 95 |
| 6 | 86 |
| 5 | Pagrindinis pasiekimų lygis | 68 |
| 4 | 52 |
| 3 | Patenkinamas pasiekimų lygis | 30 |
| 2 | 16 |
| 1 | Nepatenkinamas pasiekimų lygis | nėra atitikmens |

|  |  |  |
| --- | --- | --- |
| Užsienio kalbos(*Language Ab Initio*) ir matematikos studijų (*Mathematical Studies)* SLįvertinimas | Valstybinio brandos egzamino pasiekimų lygis | Valstybinio brandos egzamino įvertinimas |
| 7 | Aukštesnysis pasiekimų lygis | 86 |
| 6 | Pagrindinis pasiekimų lygis | 68 |
| 5 | 52 |
| 4 | Patenkinamas pasiekimų lygis | 30 |
| 3 | 16 |
| 1 – 2 | Nepatenkinamas pasiekimų lygis | nėra atitikmens |

4. Balai už du rašinius (*The extended essay,* santrumpa iš anglų kalbos *– EE; Theory of knowledge essay* santrumpa iš anglų kalbos *– TOK*) pridedami prie to konkursinio dalyko balo, kuris turi didžiausią svertinį koeficientą, iš tos dalykų grupės. Už rašinius pridedama tiek balų, kiek balų (0, +1, +2, +3) jie yra įvertinti TBD programos diplome. Papildomi balai pridedami pervedus TBD programos dalyko įvertinimą į šimtabalę sistemą.

5. Galutinis dalyko pažymys (t. y. pridėjus balus už rašinį) negali viršyti 100 balų. Jeigu atlikus šio priedo 4 punkte nurodytus veiksmus gauta suma viršija 100 balų, gautas vertinimas apvalinamas iki 100 balų.

6. Stojantysis, baigęs programą einamaisiais metais ir dar neturintis Tarptautinės bakalaureato organizacijos išduoto diplomo, švietimo ir mokslo ministro įgaliotos institucijos organizuojamo bendrojo priėmimo dokumentų priėmimo punktui turi pateikti anglų kalba iš Tarptautinio bakalaureato organizacijos kompiuterinės duomenų bazės išspausdintą išrašą (*Results summary*), patvirtintą mokyklos vadovo arba jo įgalioto asmens.

\_\_\_\_\_\_\_\_\_\_\_\_\_\_\_\_\_